|  |  |
| --- | --- |
| **Tárgy:** | **Gazdasági és Városstratégiai Bizottság****NYILVÁNOS****ülése** |
| **Helyszín:** | **SZMJV. Polgármesteri Hivatal****I. emeleti Nagyterem** |
| **Időpont:** | **2015. február 23. 13:00 óra** |
| **Jegyzőkönyv-****vezető:** | **Farkas Franciska** |
| **Jelenléti ív** | **Név** | **Aláírás** | **Megjegyzés** |
|  | Lendvai Ferenc |  | a bizottság elnöke |
|  | Dr. Takátsné Dr. Tenki Mária |  | a bizottság tagja |
|  | Rettegi Attila |  | a bizottság tagja |
|  | Kántás Zoltán |  | a bizottság tagja |
|  | Dr. Kecskés László |  | a bizottság tagja |
|  | Ágh Ernő |  | a bizottság tagja |
|  | Dr. Nemény András |  | a bizottság tagja |
|  | Dr. Ipkovich György |  | a bizottság tagja |
|  | Kopcsándi József |  | a bizottság tagja |
|  | Balassa Péter |  | a bizottság tagja |
|  | Kozma Norbert |  | a bizottság tagja |
|  | Soós József |  | a bizottság tagja |
|  | Horváth Csaba |  | a bizottság tagja |
|  | Tálas József |  | a bizottság tagja |
|  | Poór András |  | a bizottság tagja |
|  | Kremser Csaba |  | a bizottság tagja |
|  | Vörös Lajos |  | a bizottság tagja |
|  | Kovács Előd |  | a bizottság tagja |
|  | Szalai Bálint |  | a bizottság tagja |

|  |
| --- |
| **Állandó meghívottak** |
| **Név** | **Aláírás** | **Megjegyzés** |
| Dr. Puskás Tivadar |  | polgármester |
| Illés Károly |  | alpolgármester |
| Koczka Tibor |  | alpolgármester |
| Molnár Miklós |  | alpolgármester |
| Dr. Károlyi Ákos |  | aljegyző |
| Gáspárné Farkas Ágota |  | könyvvizsgáló |
| Stéger Gábor |  | a Közgazdasági és Adó Osztály vezetője |
| Szakály Szabolcs |  | a Városfejlesztési és Projekt Kabinet vezetője |
| Lakézi Gábor |  | a Városüzemeltetési Osztály vezetője |
| Kuslits Tibor |  | városi főépítész |
| Kovács Vince |  | a Vas Megyei Kereskedelmi és Iparkamara elnöke |
| Litkei Tamás |  | Vas Megyei Építész Kamara |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| **Napirendek előadói, meghívottak** |
| **Név** | **Aláírás** | **Megjegyzés** |
| Babicsné Dr. Tőke Erzsébet |  | a Jogi, Képviselői és Hatósági Osztály vezetője |
| Dr. Bencsics Enikő |  | az Egészségügyi és Közszolgálati Osztály vezetője |
| Dr. Szondy Szilvia |  | a Haladás Sportkomplexum Fejlesztő Nonprofit Kft. ügyvezetője |
| Dr. Kohuth Viktor |  | a VASIVÍZ ZRt. vezérigazgatója |
| Dr. Németh Gábor |  | a SZOVA Zrt. vezérigazgatója |
| Jordán Tamás |  | a Weöres Sándor Színház Nonprofit Kft. ügyvezető igazgatója |
| Kovács Márta |  | a Szombathelyi Távhőszolgáltató Kft. ügyvezető igazgatója |
| Bujtás Edit |  | a Savaria Rehab-Team Nonprofit Kft. ügyvezető igazgatója |
| Papp László |  | az Északnyugat-Magyarországi Közlekedési Központ Zrt. vezérigazgatója |
| Izer Gábor |  | a PRENOR Kft. ügyvezető igazgatója |
| Vörös-Borsody Csilla |  | a Savaria Turizmus Nonprofit NKftügyvezető igazgatója |
| Tóth Imre |  | a Városi Vásárcsarnok ügyvezető igazgatója |
| Lovass Tibor |  | a Szombathelyi Médiaközpont Nonprofit Kft. ügyvezető igazgatója  |
| Horwat Investment Kft. |  |  |
| Horváth Miklós |  |  |
|  |  |  |
|  |  |  |
|  |  |  |

|  |
| --- |
| **Napirendek előadói, meghívottak** |
| **Név** | **Aláírás** | **Megjegyzés** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lendvai Ferenc, a bizottság elnöke köszöntötte a jelenlévőket. Megállapította, hogy a bizottság a jelenlévő 14 taggal határozatképes.

A bizottság a napirendi pontokat egyhangúlag – 14 igen szavazattal - az alábbiak szerint elfogadta:

**24/2015.( II.23.) sz. GVB határozat**

**1. Beszámoló a 2014. évi Civil Cselekvési Terv végrehajtásáról valamint javaslat a 2015. évi Civil Cselekvési Terv elfogadására (Kgy.2. napirend)**

**Előadó: Dr. Bencsics Enikő, az Egészségügyi és Közszolgálati Osztály vezetője**

**2. Javaslat az 1945. március 4-i bombázás áldozatai kegyeleti helyének létesítésére**

**(Kgy.3. napirend)**

 **Előadó: Lakézi Gábor, a Városüzemeltetési Osztály vezetője**

**3. Javaslat a Haladás Labdarúgó Stadion és Multifunkcionális Sportkomplexum megvalósításával kapcsolatosan önkormányzati rendelet módosítására és településfejlesztési döntés meghozatalára (Kgy. 4.a napirend)**

 **Előadó: Kuslits Tibor városi főépítész, Polgármesteri Kabinet**

 **Meghívott: Dr. Szondy Szilvia a Kft. ügyvezető igazgatója**

**4. Javaslat a Haladás Sportkomplexum Fejlesztő Nonprofit Kft. alapító okiratának módosítására (Kgy 4.b napirend)**

 **Előadó: Lakézi Gábor, a Városüzemeltetési Osztály vezetője**

**Meghívott: Dr. Szondy Szilvia a Kft. ügyvezető igazgatója**

**5. Javaslat a szombathelyi 0199/1-15 és 0256/41 hrsz-ú ingatlanok belterületbe vonására (Kgy. 14. napirend)**

**Előadó: Kuslits Tibor városi főépítész, Polgármesteri Kabinet**

**6. Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelet megalkotására (Kgy. 5.a napirend)**

 **Előadó: Stéger Gábor, a Közgazdasági és Adó Osztály vezetője**

**Meghívott: Gáspárné Farkas Ágota könyvvizsgáló**

**7. Javaslat törvényi kötelezettségen alapuló intézményi átszervezésekkel összefüggő döntések meghozatalára (Kgy. 5.b napirend)**

 **Előadók: Dr. Bencsics Enikő, az Egészségügyi és Közszolgálati Osztály vezetője**

**8. Javaslat a 14/2015.(I.29.) Kgy. számú határozat végrehajtásával kapcsolatos döntések meghozatalára (Kgy. 5.c napirend)**

 **Előadók Babicsné Dr. Tőke Erzsébet, a Jogi, Képviselői és Hatósági Osztály vezetője**

**9. Javaslat az önkormányzat tulajdonában lévő nem lakás céljára szolgáló helyiségek bérleti díjának megállapítására (Kgy. 6. napirend)**

**Előadó: Lakézi Gábor, a Városüzemeltetési Osztály vezetője**

**10. Javaslat a szombathelyi uszodával kapcsolatos döntések meghozatalára**

**(Kgy. 7. napirend)**

**Előadók: Lakézi Gábor, a Városüzemeltetési Osztály vezetője**

**Meghívott: Dr. Kohuth Viktor, a VASIVÍZ ZRt. vezérigazgatója**

**11. Javaslat a SZOVA Szombathelyi Vagyonhasznosító és Városgazdálkodási Zrt-t érintő döntések meghozatalára (Kgy. 8. napirend)**

**Előadó: Lakézi Gábor, a Városüzemeltetési Osztály vezetője**

**Meghívott: Dr. Németh Gábor, a SZOVA Zrt. vezérigazgatója**

**12. Javaslat az önkormányzati társasági részesedéssel rendelkező gazdasági társaságok alapító okiratainak, társasági szerződéseinek módosítására (Kgy. 9. napirend)**

**Előadó: Lakézi Gábor, a Városüzemeltetési Osztály vezetője**

**Meghívottak: Jordán Tamás, a Weöres Sándor Színház Nonprofit Kft. ügyvezető igazgatója**

**Kovács Márta, a Szombathelyi Távhőszolgáltató Kft. ügyvezető igazgatója**

**Bujtás Edit, a Savaria Rehab-Team Nonprofit Kft. ügyvezető igazgatója**

**13. Javaslat a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének megválasztására (Kgy. 10. napirend)**

**Előadó: Lakézi Gábor, a Városüzemeltetési Osztály vezetője**

**14. Javaslat bérleti jogviszonnyal kapcsolatos döntések meghozatalára**

**(Kgy. 12. napirend)**

**Előadó: Lakézi Gábor, a Városüzemeltetési Osztály vezetője**

**15. Javaslat forgalomképtelen vagyonnak három évet meghaladó időtartamra történő, tulajdonjogot nem érintő hasznosítására (Kgy. 13. napirend)**

 **Előadó: Lakézi Gábor, a Városüzemeltetési Osztály vezetője**

**16. Javaslat a Zanati úti volt állatkórház ingyenes önkormányzati tulajdonba kerülésének kezdeményezésére (Kgy. 15. napirend)**

**Előadó: Lakézi Gábor, a Városüzemeltetési Osztály vezetője**

**17. Javaslat a helyi közösségi közlekedés menetrendjének módosítására**

**(Kgy. 16. napirend)**

**Előadó: Lakézi Gábor, a Városüzemeltetési Osztály vezetője**

**Meghívott: Papp László, az Északnyugat-Magyarországi Közlekedési Központ Zrt. vezérigazgatója**

**18. Javaslat a Szombathely, Zanati úti (TESCO Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára (Kgy. 17. napirend)**

 **Előadók: Lakézi Gábor, a Városüzemeltetési Osztály vezetője**

**Ermes di Maria, a HORWAT Investment Ingatlanforgalmazó Kft. ügyvezetője**

 **Horváth Miklós**

**19. Javaslat a PRENOR Kft. telephelyén felújítási munkák végzéséhez történő hozzájárulásra (Kgy. 18. napirend)**

 **Előadó: Lakézi Gábor, a Városüzemeltetési Osztály vezetője**

**Meghívott: Izer Gábor, a PRENOR Kft. ügyvezető igazgatója**

**20. Javaslat a Savaria Turizmus Nonprofit NKft- vel kapcsolatos döntések meghozatalára (Kgy. 19. napirend)**

**Előadók: Lakézi Gábor, a Városüzemeltetési Osztály vezetője**

**Meghívott: Vörös-Borsody Csilla, a Kft. ügyvezető igazgatója**

**21. Javaslat a KEOP-2014-4.10.0/N /14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat megvalósításával kapcsolatos döntések meghozatalára (Biz.)**

 **Előadó: Szakály Szabolcs, Városfejlesztési és Projekt Kabinet Osztályvezető**

**22. Javaslat a Szombathely Városi Vásárcsarnok Szervezeti és Működési Szabályzatának jóváhagyására (Biz.)**

**Előadó: Babicsné Dr. Tőke Erzsébet, a Jogi, Képviselői és Hatósági Osztály vezetője**

**Meghívott: Tóth Imre, a Városi Vásárcsarnok ügyvezető igazgatója**

**23. Tájékoztató a kiskereskedelmi szektorban történő vasárnapi munkavégzés tilalmáról, különös tekintettel a szombathelyi piac vasárnapi nyitva tartására (Biz.)**

**Előadó: Babicsné Dr. Tőke Erzsébet, a Jogi, Képviselői és Hatósági Osztály vezetője**

**Meghívott: Tóth Imre, a Városi Vásárcsarnok ügyvezető igazgatója**

**24. Javaslat városnév használat iránti kérelmekről (Biz.)**

**Előadó: Babicsné Dr. Tőke Erzsébet, a Jogi, Képviselői és Hatósági Osztály vezetője**

**25. Javaslat az önkormányzat tulajdonában álló helyiségek bérbeadás útján történő hasznosítására (Biz.)**

 **Előadó: Lakézi Gábor, a Városüzemeltetési Osztály vezetője**

**26. Javaslat a szombathelyi 10305 hrsz-ú, Jáki út 37. szám alatti ingatlan megvásárlására érkezett pályázat elbírálására (Biz.)**

 **Előadó: Lakézi Gábor, a Városüzemeltetési Osztály vezetője**

**27. Tájékoztató Szombathely Megyei Jogú Város Közgyűlésének 2015. januári ülésén képviselői indítványra felmerült forgalmi rend felülvizsgálatokról (Biz.)**

 **Előadó: Lakézi Gábor, a Városüzemeltetési Osztály vezetője**

**28. Tájékoztatás Szombathely Megyei Jogú Város területén található óvodák műszaki állapotfelméréséről (Biz.)**

 **Előadó: Lakézi Gábor, a Városüzemeltetési Osztály vezetője**

**29. Javaslat a Szombathelyi Médiaközpont Nonprofit Kft. eszközbeszerzésének jóváhagyására (Biz.)**

**Előadó: Lakézi Gábor, a Városüzemeltetési Osztály vezetője**

**Meghívott: Lovass Tibor, a Kft. ügyvezető igazgatója**

**1. napirend:** **Beszámoló a 2014. évi Civil Cselekvési Terv végrehajtásáról valamint javaslat a 2015. évi Civil Cselekvési Terv elfogadására**

Kopcsándi József: Az anyagban civil fórum esetében 13 szervezetet tömörít ez a civil fórum. Megkérdezte, hogy Szombathelyen hány civil szervezet van nyilvántartásba véve, és hogy ezeket a civil szervezeteket szándékozik-e megkeresni a fórum, hogyan szeretné bevonni az együttműködésbe.

Dr. Nemény András: Szerepel a cselekvési tervben a jövőre nézve 7-es pontként a „Szombathely, a segítés városa” népszerűsítése – megkérdezte, hogy ez mit jelent a gyakorlatban – hirdetéseket jelent újságban rádióban, volt-e ilyen az előző évben és ha igen, akkor hol, milyen összegben hirdettek.

Dr. Bencsics Enikő: Tájékoztatott, hogy közel 700 civil szervezet működik a városban. Az, hogy a jelenleg 13 civil szervezettel működő civil fórumban ki vesz részt, vagy ki delegál tagokat, az az ő saját hatáskörük.

Az látszik az anyagból, mind a 2014. évi civil cselekvési tervben, mind pedig a 2015. évi civil cselekvési tervben, hogy amiket a civil fórum megfogalmaz évre szóló feladatokat, ezek mind egy-egy önkormányzati tevékenységgel, működéssel is szorosan összekapcsolódnak. Ilyen a segítés városa is, amiben ezek a civil szervezetek tevékenyen részt vesznek – népszerűsítik ezeket a programokat a saját berkeiken keresztül.

Ilyen, hogy hirdetések, rádió- vagy televízió, ilyen nem volt, nem ilyen jellegű propagálás volt.

Dr. Takátsné Dr. Tenki Mária: Elmondta, hogy a civil szervezetekre vonatkozóan az elmúlt ciklusban készült el a civil koncepció, képviselő úrnak ajánlja, hogy szíveskedjen átnézni. Ebben olyan adatok vannak, amivel a választ meg is tudják adni. Ez a stratégiai elképzelése a városnak, amit aztán éves szinten civil cselekvési tervként bont le. A civil stratégia 2016-ig van elkészítve, tehát még egy év lesz, amely még alapját képezi majd a civil cselekvési tervnek. A civil fórum tagjai nagyrészt úgynevezett gyűjtő szervezetek. A civil kerekasztal – amikor megkezdte tanácsnoki munkáját – az első ciklusban 25-30 szervezetet tömörített magába. Most 110 szervezet majdnem a tagja. Ezek a civil szervezetek csoportosultak tevékenységük segítőjeként a civil kerekasztalhoz, amely tagja a civil fórumnak – és ez csak az egyik. A másik gyűjtő szervezet a nyugdíjas szövetség, amely szintén számos civil csoportosulást magában foglal.

A Közgyűlés bármikor dönthet úgy, hogy a civil fórum tagjait cseréli, más szervezetet hoz be. Furcsának tartják, hogy pl. polgárőr szervezet, amely tagja a civil fórumnak, nem jelenik meg az üléseken, de a civil cselekvési tervben, ami kérdés volt, hogy a város hogyan igyekszik bevonni több civil szervezetet ebbe, a fogyatékkal élők civil szervezeteit fogják megkeresni és a fogyatékkal élőket bevonni a munkába.

Nemény képviselő úrnak köszöni az ötleteket a segítés városa tevékenysége tekintetében.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 14 igen szavazattal, ellenszavazat és tartózkodás nélkül - az alábbi határozatot hozta:

**25/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Beszámoló a 2014. évi Civil Cselekvési Terv végrehajtásáról valamint javaslat a 2015. évi Civil Cselekvési Terv elfogadására” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

 Dr. Bencsics Enikő, az Egészségügyi és Közszolgálati Osztály vezetője **Határidő:** 2015. február 26. (Közgyűlés időpontja)

**2. napirend:** **Javaslat az 1945. március 4-i bombázás áldozatai kegyeleti helyének létesítésére**

Lakézi Gábor: Kérte, hogy a mellékelt rajzot tájékoztató jelleggel vegyék figyelembe, mert egyeztettek azóta a temetkezési kft-vel, és egy kevésbé fagyveszélyes, stabilabb megoldás létesülne.

A bizottsági tagok létszáma 15 főre változott.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**26/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat az 1945. március 4-i bombázás áldozatai kegyeleti helyének létesítésére” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

 Lakézi Gábor Városüzemeltetési Osztály vezetője

Stéger Gábor Közgazdasági Osztály vezetője

**Határidő:** 2015. február 26. (Közgyűlés időpontja)

**3. napirend:** **Javaslat a Haladás Labdarúgó Stadion és Multifunkcionális Sportkomplexum megvalósításával kapcsolatosan önkormányzati rendelet módosítására és településfejlesztési döntés meghozatalára**

Litkei Tamás: Felvetette, amit korábban is, hogy jó lenne, ha a helyi szakmai szervek láthatnák és valamilyen módon véleményezhetnék a készülő terveket.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**27/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat a Haladás Labdarúgó Stadion és Multifunkcionális Sportkomplexum megvalósításával kapcsolatosan önkormányzati rendelet módosítására és településfejlesztési döntés meghozatalára” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelős:** Lendvai Ferenc, a bizottság elnöke

 Kuslits Tibor városi főépítész

**Határidő:** 2015. február 26. (Közgyűlés időpontja)

**4. napirend:** **Javaslat a Haladás Sportkomplexum Fejlesztő Nonprofit Kft. alapító okiratának módosítására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság - 12 igen szavazattal, 3 tartózkodással, ellenszavazat nélkül - az alábbi határozatot hozta:

**28/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a Haladás Sportkomplexum Fejlesztő Nonprofit Kft. alapító okiratának módosítására vonatkozó javaslatot** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

Dr. Szondy Szilvia ügyvezető

**Határidő:** 2015. február 26. (Közgyűlés időpontja)

**5. napirend:** **Javaslat a szombathelyi 0199/1-15 és 0256/41 hrsz-ú ingatlanok belterületbe vonására**

Dr. Ipkovich György: Elmondta, hogy az összes ilyen építő közösségnél így dőltek be, hogy bemondták, hogy nem jelent terhet, aztán a végén mégis terhet jelent, amikor az utat, csapadékvíz elvezetést meg kell csinálni. Megkérdezte, hogy mi garantálja, hogy nem fog ez terhet jelenteni.

Sütő Gabriella: Elmondta, hogy ez egy sajáterős beruházás ipari területen egy szomszédos ingatlannal összevonva. Nem hárítják másra, saját beruházását hiúsítja meg azáltal, ha ezeknek a közműveknek a kiépítése késedelmes vagy hiányos.

Dr. Ipkovich György: Elmondta, hogy ilyenkor valamikor szerződést szoktak kötni, hogy a belterület fenntartásával, működtetésével kapcsolatos költségekhez hozzájárul az, aki kéri a belterületbe vonást. Megkérdezte, hogy erre nincs-e tervezve ilyen szerződés.

Sütő Gabriella: Tájékoztatott, hogy a belterületbe vonást követően mód van településfejlesztési szerződés megkötésére.

Hangsúlyozta, hogy az adott társaság tulajdonában lévő földrészletekről van szó, amik már rendezési tervileg belterületben vannak és saját ingatlan fejlesztésének gátjává válik az, ha a közművesítettség foka nem éri el az övezet által előírtat és nem valósul meg.

A bizottsági tagok létszáma 16 főre változott.

Dr. Ipkovich György: Javasolta, hogy az Önkormányzat tekintse át általában a belterületbe vonás szabályait és feltételrendszerét.

Lendvai Ferenc: Hozzátette, hogy a májusi bizottsági ülésen tárgyaljanak erről.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A belterületbe vonás szabályainak felülvizsgálatára vonatkozó módosító indítványt a bizottság egyhangúlag - 16 igen szavazattal, ellenszavazat és tartózkodás nélkül – elfogadta.

A bizottság - 15 igen szavazattal, 1 ellenszavazattal, tartózkodás nélkül - az alábbi határozatot hozta:

**29/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a szombathelyi 0199/1-15 és 0256/41 hrsz-ú ingatlanok belterületbe vonására vonatkozó javaslatot** és az előterjesztéshez tartozó 2 határozati javaslatot elfogadásra javasolja a Közgyűlésnek azzal a kiegészítéssel, hogy az Önkormányzat vizsgálja felül a belterületbe vonás szabályait.

**Felelősök:** Lendvai Ferenc, a bizottság elnöke

 Kuslits Tibor városi főépítész

**Határidő:** 2015. február 26. (Közgyűlés időpontja)

**6. napirend:** **Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelet megalkotására**

Dr. Nemény András: Elmondta, hogy 2-3 Közgyűléssel korábban hosszas vitát folytattak az óvodai focipályák támogatására, hogy mennyi önerőt tesz bele a város és akkor is tudták, hogy egyébként az óvodák erősen forráshiányosak és hogy biztos hogy a költségvetésből a forrás máshova is kéne, akkor nem véletlenül tették ezt. Mikor egy ilyen költségvetést láttak, ahol rengeteg elvonás van, és minden területet érint, akkor úgy érdemes döntést hozni – akár év közben is – hogy pontosan tudják melyik területen fog fájni. Most azt látják a költségvetésben, hogy minden ágazatnak rosszabb lesz mindenhol. Az indokolásban is szerepel, hogy mennyivel könnyebb most, hogy az adósságot átvállalta a kormány két részletben, ebből ez nem látszik.

Az látszik belőle, hogy mindenhol megszorításokat kell eszközölni és mindezt azért, mert amit egyik ágon adott a kormány, a másik ágon elvett. A szumma, ami eddig kb. nullás volt, most már inkább negatívba fordult át ennél a költségvetésnél.

Szombathely szerencsésebb részén van az országnak, a korábban letelepült nagycégek okán leginkább az iparűzési adó bevétel átlag feletti. Ennek a másik oldala, hogy többlet kiegészítő támogatást meg nem kapnak a kormánytól, maguknak kell megoldani azokat az elvonásokat, amiket az előző időszakhoz képest csökkentésként élnek meg – elsősorban a szociális terület kiadásait nézi.

Megkérdezte, hogy a Vasivíz igénye nem szerepel még ebben a költségvetésben?

A mérnök-képzés támogatása kapcsán elmondta, nagyon fontos, hogy az célba is érjen. Ennek a garanciáját ma még nem látja.

Van egy 20 millió Ft-os tétel, Nyugat-magyarországi Egyetem Bolyai Gimnázium étkezési hozzájárulási támogatás – ez évek óta van, de ez aztán tényleg nem kötelező feladat. Itt is van egy olyan pont, ahol tetten érhető, hogy az egyetemet direktben támogatják, mit kapnak ezért cserébe?

A kulturális ágazatnál ami nagy kiadás csökkentés egyrészt a szimfonikusoknál – nem tudja, van-e a szimfonikusoknál ma olyan kompetens ember, akivel lehet tárgyalni arról, hogy a költségvetési támogatás elég-e. Volt-e aki erre rábólintott. Ő is azt gondolja, hogy csökkenteni kell a támogatást, dehogy pont ez a jó összeg vagy nem azt nem lehet megmondani.

A Savaria Múzeumnál is van egy jelentős csökkenés. Megkérdezte, hogy ekkora nagyságrendű csökkentéseket lehet-e menedzselni, ugyanakkor kíváncsi, hogy mi a Savaria Múzeum látogatottsága. Egy-két Közgyűléssel korábban a Szombathely kártya során kiderült, hogy alig van szombathelyi látogatója egyes múzeumoknak.

A nem önkormányzati kulturális és civil egyesületek támogatása kapcsán elmondta, hogy ami szembetűnő, a Joskar-Ola Alapítvány korábbi 5 millió Ft-ja 0 Ft-tal szerepel. Új képviselő van a körzetben, de az nem lehet annak kárára, hogy azt a rendezvényt ott meg tudják tartani. Üdvözlendő, hogy ekkora kis tételekből is az egyesületek csodát tudnak tenni.

Módosító javaslata: 3 millió Ft van a tartalékon ugyanezen a soron, ezt két részre osztaná úgy, hogy a Joskar-Ola Alapítvány részére 2 millió Ft-ot javasol, 1 millió Ft-ot pedig a KISZ Lakótelepért Egyesület javára, akik szintén hagyományosan rendeznek programokat.

A Szombathelyi Médiaközpont támogatása 110 millió Ft. Megkérdezte, hogy van-e arra számítás vagy terv, ha a Savaria Fórum esetén elveszíti a város a pert jogerősen, az mekkora költségvetési tétel lesz, és hogyan fogja kezelni a város.

A szociális ágazatnál érte a legnagyobb csapás az önkormányzati költségvetést. Kiestek a különböző bevételek, amik leginkább az önkormányzati segélyt jelentik. Tudja, hogy az iparűzési adóból ugyanazt a forrást megkapja a segélyezés – javasolták is volna, hogy egy ilyen alapot hozzanak létre, más önkormányzatoknál is így próbálják ezt megoldani, viszont ennek a másik oldala az, hogy az összes szociális intézmény költségvetését lecsökkentették. Nem tudja, hogy ez a működést nem veszélyezteti-e, vajon nem lesz-e szükség év közben egy átfogó módosításra – erős kétségei vannak. Amennyire tudja, a különböző felajánlott csökkentéseknél nem feltétlenül azok a szempontok érvényesültek mindenhol, mint amire akár csak egy átlag szombathelyi állampolgár azt mondaná, hogy az úgy rendben van. Például az őrzés-védés tudomása szerint, ahogy az előző években sem, most sem került csökkentésre. Amikor 4-5 évvel korábban volt egy nagyobb csökkentés a szociális területen, az őrzés-védés akkor is meg kellett, hogy maradjon; valamiért a dolgozó munkába járási bérlete kapcsán mégis elvonás történt. Remélte, hogy ebben a ciklusban ebben változás lesz.

Az egészségügyi kiadás kapcsán javasolja, hogy a drogellenes stratégiai feladatokra tervezett 400 ezer Ft kerüljön megemelésre 2 millió Ft-ra, ugyanakkor azt szeretné, ha pontosan tudnák, hogy mit csinál ez a drogellenes stratégia.

Az egyéb ágazatoknál megkérdezte, hogy a szombathely.hu mobil applikáció karbantartása 4 millió Ft-tal szerepel, a karbantartást olvasta korábban 2 millió-s tételként – ha így van és jól emlékszik miért szerepel kétszer külön?

Létesítmény üzemeltetés HVSE – 25 millió Ft szerepel. Azt gondolta, hogy ez a létesítmény üzemeltetés egy objektív adat, pontosan lehet tudni, hogy mennyibe kerülnek a fenntartási költségek. Akkor vagy ezelőtt kapott túl sokat, vagy most kap keveset.

A kommunális és városüzemeltetési kiadásoknál 2014 évben a módosított előirányzatban volt egy 18 millió Ft-os tétel, most semmi sincs ezen a soron. Sok probléma van a csapadékvíz elvezetéssel, ezt más forrásból lehet megoldani, vagy 0 marad? Nem ez a megoldás az emberek számára.

Dr. Ipkovich György: Elmondta, hogy ez választási év utáni költségvetés és egyetért Dr. Nemény András által elmondottakkal. Hozzáfűzte, hogy például az egyetem támogatás esetén, illetve amikor nem saját intézménybe folyatják a pénzt, egy együttműködési megállapodást kellene kötni meghatározva azokat a célokat, amire lehet fordítani.

Szintén az elmúlt évek tapasztalata, hogy a város fejlesztésének általában két akadálya szokott lenni a pénzen kívül. Nincsenek tervek és nincsenek feltárt területek. Javasolja, hogy plusz forrásokat csoportosítsanak át vagy szerezzenek a tervezési feladatokra.

Elmondta, hogy úgyis tudják, hogy milyen fejlesztésre kijelölt részei vannak a városnak, előre kellene menni és például régészeti feltárásokkal előre szaladva megkutatni területeket, alkalmassá tenni a gyorsabb építkezésre. Javasol erre plusz pénzt elkülöníteni, vagy megtakarításokból, plusz forrásokból erre kellene alapot képezni.

A Médiaközpont kapcsán is konszenzusra kellene jutni – mi legyen a sajtóval, mi legyen a jövője, mire fordítsák azt a nem kevés pénzt, amit erre akarnak költeni.

Az uszodáról is kellene valamit mondani. Megtárgyalhatják, hogy milyen konstrukciók lesznek az átszervezés kapcsán; a fő kérdést, hogy miből fogják fizetni és mennyit, azt csak el kellene dönteni.

Lendvai Ferenc: Ismerteti módosító indítványát, mely szerint a 105 millió Ft-os városfejlesztési alap az alábbiak szerint kerülne felosztásra: 21 millió Ft a képviselők részére fejenként 1 millió Ft-tal biztosított előirányzat, 34 millió Ft-ot javasol a tervezésekre átcsoportosítani illetve 50 millió Ft maradna út- és járdafelújításra, amire szintén képviselők tehetnek javaslatot és a Gazdasági és Városstratégiai Bizottság döntene a tételről.

Molnár Miklós: A tervezés és az egyetemmel kapcsolatos kérdéskör kapcsán elmondta, hogy a gazdaságfejlesztési alap jelen pillanatban nem elköltött pénz az egyetemre. 30 millió Ft-tal terhelt a 124 millió Ft. Most is folyamatban van két új oktató felvétele az egyetemre, ennek a bérkiegészítése, lakáskörülmények rendezése az még jelenthet összeget. Ebben az évben az ilyen célú kifizetések, amelyek 3 oldalú szerződés alapján történnek, ebben az egyetemek is vállalnak kötelezettséget. Az sem kizárt, hogy szükség esetén erről a sorról is lehet tervezési célokra elkölteni, hiszen nagyon sok olyan tervezés van, ami direkt módon gazdaságfejlesztési célokhoz köthető.

A Vasvíz kapcsán elmondta, hogy az valóban nem szerepel benne. Innentől kezdve hasonló rendszert kell kialakítaniuk, mint a Volánnál – utólagos elszámolással kell rendezniük a kérdéseket. Az sem kizárt, hogy ebben az évben megkezdődhet az uszoda felújítása a TAO-s pályázat keretében, akkor nem lesz egész éves üzemeltetési költség.

A Bolyai Gimnázium 20 millió Ft-ja kapcsán elmondta, hogy ez a Nyugat-magyarországi Egyetem másik támogatása. Ez kimondottan a szombathelyi gyerekek étkezési támogatása. A szimfonikus zenekar kapcsán elmondta, az egy szakmai kérdés, hogy majd milyen szinten kell működtetni a zenekart. Az új zenekar vezetőjének az lesz a legfontosabb feladata, hogy egy kezelhető nagyságrendű pénzügyi fedezetet igényelhető, de minőségi programot rakjon össze.

A Savaria Fórum esetében folyamatban van egy per, amikor végeredménye van, akkor szakmailag és költségvetésileg is kell rendezni a kérdést. Jelen pillanatban nem mondhatja, hogy ez egy kötelezettség a város részéről.

A Savaria Múzeum kapcsán elmondta, hogy tavaly, a megyei átvételt követően kellett rendezniük egy csomó kérdést, ami nem volt rendezett a megye vonatkozásában, ezek részben extra kiadásokat is jelentettek. Ez nem azt jelenti, hogy most nincs csökkentés a korábbi évhez képest, de nyilvánvalóan szeretnék, ha a múzeum is emelné a bevételét akár a régészeti tevékenységen keresztül is.

A nem önkormányzati civil szervezetek támogatása kapcsán elmondta, hogy az ágazati szakmai javaslat, a módosításokról a Bizottság és a Közgyűlés tud dönteni.

A Szent Márton Köpenye szociális program is utal rá és véleménye szerint is szükség van arra, hogy a megváltozott feladatok után át kell gondolni és még a tavasz folyamán dönteni róla, hogy a Pálos Károly mint intézmény, a Rehab-Team, Forrásközpont milyen struktúrában, milyen szervezeti egységekben maradhat. Ebből jelentős megtakarításokra számítanak, ezzel a kérdéskörrel még fognak foglalkozni a tavasz folyamán.

A szombathely.hu kapcsán tájékoztatott, nincs tudomása róla, hogy két külön soron szerepelne, de a Közgyűlésig ezt tisztázzák.

A HVSE vonatkozásában azt próbálták figyelembe venni, hogy az elképzelések szerint ősszel megindulhat a bontás, eleve azzal számoltak, hogy nem teljes évet finanszíroznak – ilyen kötelezettséget sosem vállaltak. Persze felvetődik a kérdés, hogy mi van a helyettesítési tevékenységekkel; a támogatási szerződésben az elszámolhatónak tűnik jelen pillanatban, nem jelent az önkormányzatnak további kötelezettséget.

A Városüzemeltetésnél még a pénzmaradványban fognak hozni kb. 30-40 millió Ft-os tételt a köztisztasági sorról, ezt ma még nem tudják hivatalosan szerepeltetni. A csapadékvíz elvezetést korábbi évben is külön fejlesztési döntésekben szerepeltették.

A drogstratégia szintén szakmai kérdés, javasolja, hogy az egészségügyi bizottság foglalkozzon ezzel a kérdéssel.

Szalai Bálint: A beruházási kiadásokkal kapcsolatban megkérdezte, hogy milyen célra, milyen típusú autót vásárolna a hivatal, illetve a sportrendezvényekre eddig 50 millió Ft volt félrerakva, most mi indokolja, hogy ezt 60 millió Ft-ra emelik. Elnök úrnak volt az a módosító javaslata, hogy 1 millió Ft-ot kap a 21 képviselő – a polgármester is kap így 1 millió Ft-ot?

Lendvai Ferenc: Tájékoztatott, hogy a polgármester is kap.

Dr. Takátsné Dr. Tenki Mária: Csatlakozott a városfejlesztési alap elnök úr által ismertetett felosztásához.

A 13. mellékletben délelőtt megtekintette a parkolás-gazdálkodás kiadás tételét, ami tavalyi bázison 50 millió Ft-tal volt kevesebb, mint a mostani 366 millió Ft. Időközben tavaly az 5. számú módosítással emelve lett ez az összeg, de a hatályos szerződések szerint 5 %-os emelés mellett is még 3,4 millió Ft-os rátervezésük van a költségvetésben. Javasolja, hogy ebből az összegből kerüljön összeg a kulturális civil alapba. A további összegből van ugyancsak az egyéb más ágazathoz nem sorolható intézményi feladatoknál egy olyan tétel, amiből szeretne átcsoportosítást; a karácsonyi vásár díszkivilágítás és vásárok – ezen a címszó alatt van egy olyan összeg, amit jelentős mértékben emeltek a tavalyi bázisévhez illesztve mintegy 5 millió Ft-tal. A bizottsága előtt van egy olyan kérelem, hogy az Isis Big Band külön soron szeretne 2,7 millió Ft-ot. Javasolja, hogy 2,5 millió Ft-ot csoportosítsanak át a vásárok, díszkivilágítás címszó alatt szereplő összegből és segítsék meg a kultúrát egy külön soros támogatással, egy kulturális csoportot ebből. A 3 millió Ft kulturális tartalék összegből 1,5 millió Ft-ot javasol a fúvós zenekar részére.

Kántás Zoltán: A Zanati Kulturális és Sport Egyesület részére, a tartalék terhére 1,5 millió Ft-tal javasolja megemelni a támogatást, így mindösszesen 2,5 millió Ft-os támogatást kér a részükre.

Az uszodával kapcsolatban felmerült, hogy mekkora veszteséget kell kezelni, de arról még nem volt szó, hogy egyrészt az ágazati eredményen belül az egyes költségelemeknél mondjuk a központi irányítási költség területén az elszámolás módszertana változott, azaz most nem önköltség alapon, hanem bevétel alapon kerül elszámolásra, ami így közel 30 millió Ft-tal csökkentette a veszteséget. Illetve az elmúlt év nyarán volt egy rendkívül sikeres gázbeszerzési szerződésmódosítás, aminek alapján kb. 10-12 millió Ft-tal csökkent a létesítmény energia-költsége, így mindösszesen annál a 150-160 millió Ft-os veszteségnél tartanak, ami elsősorban annak a két tételnek köszönhető.

Kopcsándi József: Elmondta, hogy a mérleg főösszeg negyede, 5 milliárd Ft hiányként van elkönyvelve.

Az mentette meg a ház becsületét, hogy van egy pénzmaradványuk, ami a tavalyi évről a működési hiányt és felhalmozási hiányt mentesíti. De ettől függetlenül még fennállnak ezek az anomáliák és problémák. Majd a zárszámadáson eldől, hogy mennyire valósak vagy reálisak ezek a pénzmaradványok.

A projektek bekerültek a jogszabálynál fogva, de ha jól látja a bevételi oldala nincs betervezve. Csak a kiadások vannak, de még a forrásoldal nincs bent. Felröppent hírként, hogy a kormány szándéka szerint azok a projekteket végrehajtó szervezetek, amelyek a projekteket nem tudják befejezni, mindaddig, amíg a projektek befejezést nem nyernek, nem kaphatnak további pályázati forrásokat. Úgy tudja, hogy Szombathely városát az IVS Városligeti beruházás érinti leginkább, ami 2015. június 30-val kellene, hogy megtörténjen, nem tudja ez milyen állapotban van pillanatnyilag.

Elmondta, hogy a kötelező feladatok teljesítésére - ami az oktatás, kultúra, szociális, egészségügy, sport, városüzemeltetés, mindent beleértve - a 2014-es tényadatokhoz viszonyítva másfél milliárd Ft-tal van kevesebb forrás betervezve. Ebből is látszik, hogy minden egyes ágazatban megszorítások vannak. Lehet erre mondani, hogy ne ebből induljanak ki, hanem induljanak ki a 2014. évi eredeti állapotokból, csak azt azért látni kell, hogy a különböző módosítások mindig emeltek valamit a költségeken. Azt gondolja, hogy a mostani költségvetés nagyon nehezen tartható.

A decemberi Közgyűlésen döntöttek arról, hogy a képviselők összegyűjtik mindazon igényüket, amelyek a saját területüket illetően felmerülnek. Megkérdezte, hogy ezek összesítésre kerültek-e már, és ha igen, mely sorokban lehet ezt tapasztalni.

Molnár Miklós: Elmondta, hogy a költségvetés tervezésekor mindig a tavalyi eredeti költségvetéssel érdemes összehasonlítani a számokat, hiszen évközben egy intézményük pályázott pénzt nyert, az a pénz beépül a költségvetésébe, és a költségvetés tervezetben mikor megnézi, hogy az év végén mennyi szerepelt az adott soron, akkor részletezni kellene, hogy az miből tevődött össze.

Mielőtt tényként kerül leírásra, hogy közel 5,3 milliárd Ft hiánnyal tervezték a 2015. évi költségvetést, elmondta, hogy ez egy technikai hiány, hiszen az 52. oldalon szerepelnek azok a tételek, amik pénzmaradványként jönnek át tavalyi évről. Technikailag 2015-ben hiány, de a forrásoldala már 2014-ben megképződött; ezek a már megérkezett források bemutatása.

Ebből inkább azt lehet látni, ha valaki megnézi a működési költségvetésüket és a fejlesztési költségvetésüket 2015-ben, hogy a működési költségvetés sok száz millió plusz. Tehát a működésből forrásokat visznek át fejlesztési célra – ez a normális, hogy minél nagyobb működési terület képződjön egy városban, mert azt jelenti, hogy a működését tudja finanszírozni, az nem is lehet negatív. Ebből tud valós fejlesztési forrásokat generálni.

Felhívta a figyelmet, hogy ebben a költségvetésben 600 milliós tavalyi fejlesztési hiányt is rendeznek.

Hozzátette, hogy a 2014-2020-as ciklusban 15 milliárdnyi forrás rendelkezésre áll a városnak, amelynek zajlik az előkészítése – az indikátorok megvannak, hogy milyen célokra, milyen arányban kell felosztaniuk. Egyetért azzal, hogy szükséges a tervezés előkészítése, hogyha megnyílnak a források, akkor minél gyorsabban tudjanak lépni és ezek az összegek akkor jelennek meg költségvetésben, amikor a konkrét TOP elfogadásra kerül és tételesen projektelemként döntenek a TOP felhasználásáról.

Lendvai Ferenc: Javasolta, hogy a felmerült civil szervezetek többletigényeire illetve azok forrás oldalára a kulturális bizottság tegyen javaslatot.

Molnár Miklós: Módosító indítványként javasolta, hogy a Gyepmesteri tartalék soron szereplő 6,6 millió Ft-os előirányzat a Közterület-felügyelethez kerüljön átcsoportosításra.

A gépjármű beszerzéssel kapcsolatban elmondta, hogy ez egy városvezetői elhatározás. A gépjárművek 8 éve kerültek beszerzésre - jelen pillanatban 5 személygépkocsija van a Városházának, ebből 3 lenne összesen. Hogy milyen nagyságrendű, ahhoz le kell folytatni a pályáztatást, illetve ennek lesz még egy bevételi oldala is, hiszen az 5 gépjármű értékesítésre kerülne. Tudomása szerint az is vizsgálat alatt van, hogy nem vásárlás, hanem bérleti konstrukció valósulna meg, ez esetben ez évben nem nagyon jelente költséget.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

Dr. Károlyi Ákos: Ismertette a módosító indítványokat.

A Gyepmesteri tartalék soron szereplő előirányzat átcsoportosítására vonatkozó módosító indítványt a bizottság - 13 igen szavazattal, 1 tartózkodással, ellenszavazat nélkül - elfogadta.

A civil szervezetek többletigényeire vonatkozó módosító indítványt a bizottság egyhangúlag - 14 igen szavazattal, ellenszavazat és tartózkodás nélkül - elfogadta.

A drogellenes stratégia előirányzatára vonatkozó módosító indítványt a bizottság egyhangúlag - 14 igen szavazattal, ellenszavazat és tartózkodás nélkül - elfogadta.

A városfejlesztési alap felosztására vonatkozó módosító indítványt a bizottság egyhangúlag - 14 igen szavazattal, ellenszavazat és tartózkodás nélkül - elfogadta.

A bizottság - 10 igen szavazattal, 4 tartózkodással, ellenszavazat nélkül - az alábbi határozatot hozta:

**30/2015.( II.23.) sz. GVB határozat**

A Gazdasági és Városstratégiai Bizottság megtárgyalta **Szombathely Megyei Jogú Város Önkormányzata 2015. évi költségvetéséről szóló önkormányzati rendelet megalkotására** **vonatkozó javaslatot** és azt az alábbi módosító indítványokkal javasolja elfogadásra a Közgyűlésnek:

1. A Gyepmesteri tartalék soron szereplő 6,6 millió Ft-os előirányzat a Közterület-felügyelethez kerüljön átcsoportosításra.
2. A bizottság javasolja, hogy az ülésen felmerült civil szervezetek többletigényeiről illetve azok forrás oldaláról a Jogi és Társadalmi Kapcsolatok Bizottsága, valamint az Egészségügyi Szakmai Bizottság határozzon a költségvetésért felelős alpolgármesterrel történt egyeztetést követően.
3. A bizottság a 105 millió Ft-os városfejlesztési alap felosztását az alábbiak szerint javasolja:

21 millió Ft a képviselők részére fejenként 1 millió Ft-tal biztosított előirányzat, 34 millió Ft régészeti feltárásokra biztosított előirányzat, és 50 millió Ft út- és járdafelújításra biztosított előirányzat.

**Felelősök:** Lendvai Ferenc, a bizottság elnöke

 Stéger Gábor, a Közgazdasági és Adó Osztály vezetője

**Határidő:** 2015. február 26. (Közgyűlés időpontja)

**7. napirend:** **Javaslat törvényi kötelezettségen alapuló intézményi átszervezésekkel összefüggő döntések meghozatalára**

Dr. Nemény András: Az, hogy vezetői státuszok megszűnnek automatikusan, azt tudják, de van-e erre valamilyen elképzelés, hogy valójában hány emberrel kell így működtetni?

Molnár Miklós: A gyakorlat az szokott lenni az ilyen átszervezéseknél, hogy aki át akar jönni, azt átveszik és egy-két hónap után tesznek javaslatot a végleges szervezeti működési formára – ez az ottani vezetőnek lesz a feladata.

Most megvalósulnak a törvényi kötelezettségből adódó változások; a szociálisban a rendeletalkotással elkezdődik és a folyományaként létre jön majd ott is egy javaslat arra vonatkozóan, hogy a két cég és a Pálos Károly milyen típusú működési formát vegyen fel a jövőben.

Kopcsándi József: Megkérdezte, hogy nem vetődött-e fel annak a lehetősége, hogy szakmailag talán a köznevelési GAMESZ áll a legközelebb ezekhez a szervezetekhez.

Molnár Miklós: Elmondta, hogy a GAMESZ egy 3 milliárdos intézmény, nagyon komoly strukturális átalakításokat kellett volna azon is végezni, miközben az egy jól kialakult rendszer. Míg a korábbi egészségügyi alapellátó, abba bekerülnének a kulturális intézmények, az ugye önmagában egy speciális GAMESZ típusú intézmény volt, ahol szintén megfelelő vezetés van. Ezen egyeztetéseket lefolytatva született a döntés.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 10 igen szavazattal, 5 tartózkodással, ellenszavazat nélkül - az alábbi határozatot hozta:

**31/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat törvényi kötelezettségen alapuló intézményi átszervezésekkel összefüggő döntések meghozatalára” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

 Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó Osztály vezetője,

Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**8. napirend:** **Javaslat a 14/2015.(I.29.) Kgy. számú határozat végrehajtásával kapcsolatos döntések meghozatalára**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság - 10 igen szavazattal, 5 tartózkodással, ellenszavazat nélkül - az alábbi határozatot hozta:

**32/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a 14/2015.(I.29.) Kgy. számú határozat végrehajtásával kapcsolatos döntések meghozatalára** vonatkozó javaslatot és azt az előterjesztéshez tartozó 2 határozati javaslatot elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

Babicsné Dr. Tőke Erzsébet, a Jogi, Képviselői és Hatósági Osztály vezetője

**Határidő:** 2015. február 26. (Közgyűlés időpontja)

**9. napirend:** **Javaslat az önkormányzat tulajdonában lévő nem lakás céljára szolgáló helyiségek bérleti díjának megállapítására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**33/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat az önkormányzat tulajdonában lévő nem lakás céljára szolgáló helyiségek bérleti díjának megállapítására” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

 Lakézi Gábor a Városüzemeltetési Osztály vezetője

**Határidő:** 2015. február 26. (Közgyűlés időpontja)

**10. napirend:** **Javaslat a szombathelyi uszodával kapcsolatos döntések meghozatalára**

Kiosztásra került egy támogatási megállapodás valamint egy második határozati javaslat.

Dr. Ipkovich György: Megkérdezte, hogy mennyi lesz a működési hiány és miből fogják fizetni.

Zelles Zsolt: A cégalapítást nem a finanszírozási hiány megoldására találták ki elsősorban, hanem egy későbbi fejlesztéssel kapcsolatos tulajdonviszonyok rendezése a fő célja. A veszteség pótlására ugyanúgy szükség lesz a továbbiakban is ugyanolyan összegben, a mérték nagyjából 150 millió Ft / év.

Dr. Nemény András: Hozzátette, hogy a Vasivíz Zrt. működése számukra egyáltalán nem megnyugtató.

Ha hasonló tevékenységet folytató veszteséges működések egymás mellett vannak, mint a városi strand és a Vasivíz Zrt, azt lehet, hogy egységesen kellene kezelni.

A saját, 100 %-os cégüket, a SZOVÁ-t priorizálná.

Dr. Ipkovich György: Az üzemi igazgatóságok területén jelentkező különböző víz előállítási költségekből fakadó vízdíjak sávos jellegűek voltak a megye területén. Volt egy olyan igény, hogy csináljanak egységes vízdíjat, ami a szombathelyieknek vízdíj növekedést jelentett, máshol meg vízdíj csökkenést. Ennek az alkunak volt az az eredménye, hogy ebbe a vízdíjba épüljön bele az uszoda fenntartásának a plusz költsége. Ez bomlik most meg úgy, hogy rájuk marad a fenntartási költség és nincs lehetőségük érvényesíteni azt a sávos vízdíjat, ami volt korábban.

Nem látja azt a forrást, amibe be tudnák helyettesíteni ezt a korábbi megoldást, amikor a díjba épült be egy megyei vízfogyasztás tekintetében.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A kiosztott határozati javaslatot a bizottság - 11 igen szavazattal, 4 tartózkodással, ellenszavazat nélkül – elfogadta.

A bizottság - 11 igen szavazattal, 5 tartózkodással, ellenszavazat nélkül - az alábbi határozatot hozta:

**34/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a szombathelyi uszodával kapcsolatos döntések meghozatalára vonatkozó javaslatot** és az előterjesztéshez tartozó, valamint a kiosztott határozati javaslatot elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**11. napirend:** **Javaslat a SZOVA Szombathelyi Vagyonhasznosító és Városgazdálkodási Zrt-t érintő döntések meghozatalára**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

Az előterjesztéshez tartozó 1. és 2. határozati javaslatot a bizottság - 15 igen szavazattal, 1 tartózkodással, ellenszavazat nélkül – elfogadta.

Az előterjesztéshez tartozó 3. határozati javaslatot a bizottság a bizottság - 14 igen szavazattal, 2 tartózkodással, ellenszavazat nélkül – elfogadta.

A bizottság az alábbi határozatot hozta:

**35/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a SZOVA Szombathelyi Vagyonhasznosító és Városgazdálkodási Zrt-t érintő döntések meghozatalára vonatkozó javaslatot** és az előterjesztéshez tartozó 3 határozati javaslatot elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója

Kovács Márta, a Szombathelyi Távhőszolgáltató Kft. ügyvezető igazgatója

**Határidő:** 2015. február 26. (Közgyűlés időpontja)

**12. napirend:** **Javaslat az önkormányzati társasági részesedéssel rendelkező gazdasági társaságok alapító okiratainak, társasági szerződéseinek módosítására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 16 igen szavazattal, ellenszavazat és tartózkodás nélkül - az alábbi határozatot hozta:

**36/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat az önkormányzati társasági részesedéssel rendelkező gazdasági társaságok alapító okiratainak, társasági szerződéseinek módosítására” című előterjesztést** és az előterjesztéshez tartozó 3 határozati javaslatot elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

Jordán Tamás, a Weöres Sándor Színház Nonprofit Kft. ügyvezető igazgatója

Kovács Márta, a Szombathelyi Távhőszolgáltató Kft. ügyvezető igazgatója

Bujtás Edit, a Savaria Rehab-Team Nonprofit Kft. ügyvezető igazgatója

**Határidő:** 2015. február 26. (Közgyűlés időpontja)

**13. napirend:** **Javaslat a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének megválasztására**

Lendvai Ferenc: Javasolta, hogy a Közgyűlés tegye meg ezt a javaslatot.

Molnár Miklós: Tájékoztatott, hogy Csonka úr bejelentette, hogy nyugdíjba vonul. A hulladékgazdálkodással kapcsolatos tevékenység egy elég speciális tevékenység. Az sem kizárt, hogy a csütörtöki Közgyűlésen egy átmeneti megoldásra tesznek javaslatot, ami néhány hónapra rendezi ezt a kérdést. A SZOVA üzleti terve kapcsán az elképzelt jövőkép megfogalmazásával együtt fognak majd dönteni arról, hogy az új struktúrában milyen típusú személyekre van szükségük.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**37/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének megválasztására vonatkozó javaslatot** és az előterjesztéshez tartozó határozati javaslatot elfogadásra javasolja a Közgyűlésnek azzal, hogy a polgármester tegyen személyi javaslatot.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

 Csonka György, a SZOMHULL Kft. ügyvezetője

**Határidő:** 2015. február 26. (Közgyűlés időpontja)

**14. napirend:** **Javaslat bérleti jogviszonnyal kapcsolatos döntések meghozatalára**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 14 igen szavazattal, ellenszavazat és tartózkodás nélkül - az alábbi határozatot hozta:

**38/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat bérleti jogviszonnyal kapcsolatos döntések meghozatalára” című előterjesztést** és az előterjesztéshez tartozó 3 határozati javaslatot elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**15. napirend:** **Javaslat forgalomképtelen vagyonnak három évet meghaladó időtartamra történő, tulajdonjogot nem érintő hasznosítására**

Lakézi Gábor: Tájékoztatott, hogy egy kerékpártárolót kívánna az intézmény létesíteni azon a közterületen, amit az épület belső udvarként körbezár.

Dr. Takátsné Dr. Tenki Mária: Felhívta a figyelmet, hogy nagyon sok olyan belvárosi rész van, ahol fel kellene mérni, hogy a kerékpártárolók kihelyezésre kerüljenek.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**39/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat forgalomképtelen vagyonnak három évet meghaladó időtartamra történő, tulajdonjogot nem érintő hasznosítására” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**16. napirend:** **Javaslat a Zanati úti volt állatkórház ingyenes önkormányzati tulajdonba kerülésének kezdeményezésére**

Dr. Nemény András: Javasolta, hogy az inkubátorház mellé a jogcímek között legyen felsorolva a kollégium és a szociális bérlakás.

Illés Károly: Elmondta, hogy az inkubátorház jogcím abból fakad, hogy a jelenlegi TOP fejlesztések inkubátorház tekintetében barnamezős beruházást engednek. Szombathelynek nincs most inkubátorháza, nincs mit fejleszteniük, nincs mire támogatást igényelniük – ez volt az elsődleges indok.

Dr. Károlyi Ákos: Elmondta, hogy a jogszabály határozza meg azt a formát, amelynek keretében meg kell igényelni. A határozati javaslat 1. pontjában látszik, hogy a felhasználási cél az inkubátorház megvalósítás, irodaház kialakítása. Tehát ha már most tud az Önkormányzat olyan célt, amire még fel tudnák használni, akkor már most meg kellene jelölni az igényléskor. Amennyiben erre nem kerül sor, úgy később már csak az állam hozzájárulásával lehet ezt a célt módosítani.

Illés Károly: Elmondta, hogy több jogcímet is meg lehet jelölni, de inkubátorházként kell funkcionálnia ahhoz, hogy pályázhassanak vele.

Dr. Nemény András: Azt gondolja, akkor is van értelme többet megnevezni, mert ha később nem nyernek a pályázaton, akkor egyszerűen azt mondják, hogy megnevezték ezt is, az államnak egy automatizmus, hogy innentől kezdve szociális bérlakásként vagy kollégiumként akarják tovább működtetni.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

Dr. Nemény András módosító indítványát a bizottság egyhangúlag- 14 igen szavazattal, ellenszavazat és tartózkodás nélkül – elfogadta.

A bizottság egyhangúlag - 14 igen szavazattal, ellenszavazat és tartózkodás nélkül - az alábbi határozatot hozta:

**40/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat a Zanati úti volt állatkórház ingyenes önkormányzati tulajdonba kerülésének kezdeményezésére” című előterjesztést** és az előterjesztéshez tartozó határozati javaslatot elfogadásra javasolja a Közgyűlésnek azzal a módosítással, hogy az inkubátorház mellé a jogcímek között legyen felsorolva a kollégium és a szociális bérlakás.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**17. napirend:** **Javaslat a helyi közösségi közlekedés menetrendjének módosítására**

Dóka Zoltán: Kiegészítette, hogy az előterjesztésben a 2. oldalon, ahol a többletteljesítmény került a 38.156 km, többféle előterjesztés történt. Közel 70 ezer km, mert csak a 8H km teljesítménye került be – az egészen nem változtat semmit, mert az egész mérés illetve a teljes teljesítményre történt az előterjesztés, a bevételek a bérletszámának meghatározásával. Pontosítás miatt átküldik elektronikusan.

Március másodika és hatodika között az EPCOS Kft. dolgozói a belépő igazolványukkal ingyenesen vehetik igénybe az utazást, az Iqor Kft. részére is kéri ezt biztosítani.

Szalai Bálint: Lakossági fórumon többen felvetették, hogy épül az új Brenner János Iskola, a plázához közel. Javasolta, hogy ha megépül az iskola, a menetrend a tanítási idő figyelembevételével legyen módosítva.

Dr. Kecskés László: Megszűnt évekkel korábban a 7-es buszjárat. A környéken lakók nehezen tudják a bevásárlásaikat intézni, tekintettel arra, hogy megszűnt az Árkádiában is az ABC. Sok az idős és nyugdíjas lakos, akiknek Gagarin utcáig kell lemenniük. Kéri a volán illetékeseit, hogy vizsgálják meg a 7-es busz visszaállításának lehetőségét.

Szalai Bálint: A 9-es busszal kapcsolatban javasolta, hogy vizsgálja meg a volán a reggeli csúcsidőben a járatsűrítés lehetőségét.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A módosító indítványokat a bizottság egyhangúlag – 14 igen szavazattal, ellenszavazat és tartózkodás nélkül – elfogadta.

A bizottság egyhangúlag - 15 igen szavazattal, ellenszavazat és tartózkodás nélkül - az alábbi határozatot hozta:

**41/2015.( II.23.) sz. GVB határozat**

A Gazdasági és Városstratégiai Bizottság **megtárgyalta a helyi közösségi közlekedés menetrendjének módosítására vonatkozó javaslatot** és az előterjesztéshez tartozó határozati javaslatot elfogadásra javasolja a Közgyűlésnek azzal, hogy kerüljön megvizsgálásra a 9-es, 7-es, illetve a Brenner János körúton közlekedő vonalon a járatsűrítés lehetősége.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

SZÜNET 15:30-ig.

A bizottság a jelenlévő 17 taggal határozatképes.

**18. napirend:** **Javaslat a Szombathely, Zanati úti (TESCO Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára**

Dr. Kövesdi Zoltán: Elmondta, hogy a hosszabbítási kérelem a projekt megvalósításához, különösen a kisajátítási eljáráshoz szükséges.

Egy külföldi befektető csoportról van szó, ami speciális formában működik. A cég számos ingatlannal rendelkezik Magyarországon illetve a környező országokban is. A cég egy-egy projekt céget csinál a nagyobb projektjeire, tehát nem egy klasszikus konzorcium működésről van szó. A Horwat Investment Kft., aki most az alanya a jogviszonynak, tizenvalahány éve itt van, és a szombathelyi ingatlanok többségével rendelkezik. 2008 előtt elindult egy nagyszabású fejlesztési projekt, amely a Tesco-val szembeni terület megszerzése illetve elosztása volt. Ekkor jött a válság, ami a következő lépéseket, az Aldi létesítését a szerződések ellenére késlelteti, a Baumax pedig meghiúsulni látszik. A cég alapvető érdeke, hogy ezt a beruházást befejezze. Nem csak a kétségbe nem vonhatóan igazolt ügyvédi óvadéknak nevezett szerződésben lévő 50 millió Ft miatt, nem csak a jelzálog joggal lekötött csaknem 1 millió Ft értékű ingatlanok önkormányzati jogszerű korlátozása miatt, hanem azért is, hogy a Decathlon területén, ami a Budathlon nevű cégé; a cégnek 400 millió Ft-ja van, ami akkor kerül kifizetésre, amennyiben az ideiglenes használatbavételi engedély, amivel a Budathlon rendelkezik, a kerékpárút kialakítása után végleges lesz.

Ami megtörtént, volt ennek az akadálya egy kisajátítási eljárás, amelynek 3 alanya lesz. Az érintett bicikliút területének egy részét a közlekedési hatóságnak kell kezdeményezni a kisajátítást illetve, a másik rész az első szakasz, ami a tervezetben is szerepel, ennek a kisajátítási eljárása már megkezdődött.

Kántás Zoltán: Elmondta, hogy ahogy ügyvéd úr szájából is elhangzott, ha 100 %-os garanciákat nem is, de mindenképpen olyan megnyugtató válaszokat kaptak a kerékpárúttal kapcsolatosan, ami várhatóan az elkövetkezendő másfél évben lezárja ezt a hosszúra nyúlt projekt történetet.

Hozzátette, hogy a zanatiaknak szükségük van erre a kerékpárútra, úgy gondolja, hogy még mindig ez az egyetlen lehetséges megvalósulási formája a történetnek, hogy ezt a projektet így próbálják megvalósítani.

Megkérdezte, hogy ha valóban az ingatlan beruházás kapcsán ez a 400 millió Ft-os visszatartás a végleges használatbavételi engedély eljárásig így volt meghatározva és ebből kifolyólag érezhető az, hogy a Horwat Investment Kft-nek nyilván van egy fajta érdekeltsége ebben a tekintetben, akkor ennek ellenére hogyan tudott mégis így elhúzódni ez az ügy.

Dr. Kövesdi Zoltán: Elmondta, hogy hosszú ideig tartott a Tesco-val egy megállapodás létrejötte, aztán a kisajátítási eljárás, illetve az ingatlanpiaci bizonytalanság miatt is óckodott a cég ettől, de most olyan önkormányzati elvárás van rá, hogy nem lehetett ezt a beruházást tovább tolni, ezért most a szerződés következő meghosszabbításánál ezeket az eddigi problémákat kezelni kell.

Dr. Nemény András: Elmondta, hogy vannak olyan biztosítékok, amelyek nem feltétlenül kötöttek további forrás bevonáshoz. Például egy jól elhelyezett készfizető kezesség számára nagyobb garancia lenne egy ilyen esetben.

Anélkül, hogy valamilyen további garanciát ne tennének bele ebbe a dologba, akár olyat, ami nem veszélyezteti a projekt megvalósulását nem léphetnek túl ezen.

Szalai Bálint: Megkérdezte, hogy részletes terveket az építéssel kapcsolatban majd kaphat-e a Bizottság illetve a Közgyűlés.

Lendvai Ferenc: Elmondta, hogy ennek semmi akadálya nincsen.

Lakézi Gábor: Tájékoztatott, hogy ügyvéd úr az osztályra eljuttatott tervmásolatot, tehát a műszaki terv ott megtekinthető. A méretei nagyon nagyok, tehát ezt kiosztani, sokszorosítani nem áll módjukban.

Dr. Takátsné Dr. Tenki Mária: Az 50 millió Ft-nak megfelelő összeg osztrák bankban van. Megkérdezte, nincs-e lehetőség ezt magyar bankba, ügyvédi letétbe helyezni a pénzügyi garancia miatt.

Dr. Kövesdi Zoltán: Elmondta, hogy a letéti szerződés kölcsönös módosítását nem tudja elképzelni. Magyar bankban van az a nagy pénz, a 400 valahány millió Ft. Az állítólagos nyelvtani hiba ellenére a bank az óvadéki igazolást a Sparkasse Hartberg-Vorau adta ki, tehát az a pénz rendelkezésre áll.

Megválaszolja csütörtökön képviselő asszonynak.

Dr. Takátsné Dr. Tenki Mária: Megkérdezte, hogy helyileg hol van az 50 millió Ft letéti összeg.

Dr. Kövesdi Zoltán: Tájékoztatott, hogy ez egy számlapénz. Amennyiben az Önkormányzat él a lehívási jogával, akkor 1 napon belül átutalják.

Dr. Takátsné Dr. Tenki Mária: Elmondta, hogy ez nem ügyvédi letét. Javasolja, hogy az ügyvédi szabályzatban lévő ügyvédi letétben legyen elhelyezve az 50 millió Ft.

Dr. Kövesdi Zoltán: Elmondta, hogy ez szabályos ügyvédi letét, Európai Uniós, hivatalos bankban van. A számla a beszedési megbízási forgalomba bekapcsolt és az ügyvédi letétekkel kapcsolatosan nem kell újra kötni a letéti szerződéseket, hanem 2015. június 30-ig az új letétkezelési szabályzat értelmében be kell jelenteni az ügyvédi kamaránál, aki ezen időponttól tartja nyilván a letéti szerződéseket, hogy milyen banknál milyen összegben vannak letétek. Pont az olyan anomáliák elkerülése miatt, amit képviselő asszony is mond.

Az ügyvédi letét sorsáról a letevő és a letéteményes dönt, természetesen, ha van ilyen igény, akkor azt tolmácsolja.

Dr. Károlyi Ákos: Tájékoztatott, hogy a letéti szerződés II. / 2 pontja rendelkezik úgy, hogy amennyiben a fennálló kötelezettségnek a letevő határidőre nem tesz eleget, az Önkormányzat jogosulttá válik egyoldalú nyilatkozattal a letéti szerződésben óvadékként kezelt összeg lehívására és a letéteményes köteles azt a kedvezményezett részére 3 napon belül teljesíteni a letevő egyidejű írásbeli értesítésével. Ezt megfelelőnek érezték.

Lendvai Ferenc: Javasolta, hogy az aljegyző tájékoztasson a Közgyűlésen az ügyvédi letéttel kapcsolatos lehetőségekről.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság - 13 igen szavazattal, 4 tartózkodással, ellenszavazat nélkül - az alábbi határozatot hozta:

**42/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat a Szombathely, Zanati úti (TESCO Áruházzal szemközti) földterületek belterületbe vonásához kapcsolódó kötelezettségek teljesítéséről szóló megállapodással összefüggő döntések meghozatalára” című előterjesztést** és az előterjesztéshez tartozó határozati javaslatot elfogadásra javasolja a Közgyűlésnek azzal, hogy az aljegyző tájékoztasson az ügyvédi letéttel kapcsolatos lehetőségekről.

**Felelősök:** Lendvai Ferenc, a bizottság elnöke

 Lakézi Gábor, a Városüzemeltetési Osztály vezetője

**Határidő:** 2015. február 26. (Közgyűlés időpontja)

**19. napirend:** **Javaslat a PRENOR Kft. telephelyén felújítási munkák végzéséhez történő hozzájárulásra**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**43/2015.( II.23.) sz. GVB határozat**

A Gazdasági és Városstratégiai Bizottság megtárgyalta a **„Javaslat a PRENOR Kft. telephelyén felújítási munkák végzéséhez történő hozzájárulásra” című előterjesztést** és azt az előterjesztéshez tartozó határozati javaslattal megegyezően elfogadásra javasolja a Közgyűlésnek.

**Felelősök:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a PRENOR Kft. ügyvezetője

**Határidő:** 2015. február 26. (Közgyűlés időpontja)

**20. napirend:** **Javaslat a Savaria Turizmus Nonprofit Kft-vel kapcsolatos döntések meghozatalára**

Dr. Nemény András: Megkérdezte, hogy megvan-e a karnevál időpontja, illetve hogy miért mondott le ügyvezető asszony.

Vörös-Borsody Csilla: Tájékoztatott, hogy a karnevál időpontja augusztus 27-30.

Elmondta, hogy nem szakmai okokból tevődik össze az indok arra, hogy miért mondott fel.

Kovács Vince: Jelezte, hogy a Kft. felügyelő bizottsága részéről pénteken tárgyalták és átküldték írásban is. Az az előterjesztés, amiben polgármester úr javaslatot tenne az új ügyvezető személyére nem állja meg a helyét, mert a társasági szerződésben egyértelműen szabályozva vannak a kompetenciák. Csütörtökig van arra lehetőség, hogy a társasági szerződés szerinti előterjesztés kerüljön a Közgyűlés elé. A pénteki felügyelői bizottsági ülésen a másik tulajdonos is kinyilvánította az irányú hozzáállását, hogy az egyesség létrejöhet, ugyanis 50-50 % a szavazat és ebben az esetben nem vonatkozik a rendelet, amire hivatkozik polgármester úr. A másik, ami az együttműködési szerződés aláírását illeti, holnapi napra Csapláros Andrea, a kuratórium elnöke - tekintettel arra, hogy bejegyezték a kuratóriumot - ülést hívott össze, ettől kezdve az együttműködési szerződés is holnap este már aláírható lesz.

A társasági szerződés rendelkezik arról is, hogy a szervezeti működési szabályzatot ki milyen formában kívánja létrehozni.

Kovács Előd: Elmondta, hogy ügyvezető asszonynak nyilván jó oka volt arra, hogy kérje a a felmondási idő alól történő mentesítését. Nem tartja egy elegáns megoldásnak, hogy a saját családjukból választott és a munkáját jól végző személlyel szemben egy nemleges választ adnak a kérésre, nem tudja így támogatni a 2. határozati javaslatot.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A felügyelő bizottság által megküldött észrevételekre vonatkozó módosító indítványt a bizottság egyhangúlag – 17 igen szavazattal, ellenszavazat és tartózkodás nélkül – elfogadta.

Az I. határozati javaslatot a bizottság egyhangúlag – 17 igen szavazattal, ellenszavazat és tartózkodás nélkül – elfogadta.

Az II. határozati javaslatot a bizottság egyhangúlag – 12 igen szavazattal, 5 tartózkodással ellenszavazat nélkül – elfogadta.

A bizottság az alábbi határozatot hozta:

**44/2015.( II.23.) sz. GVB határozat**

A Gazdasági és Városstratégiai Bizottság megtárgyalta **a Savaria Turizmus Nonprofit NKft-vel kapcsolatos döntések meghozatalára vonatkozó javaslatot** és az előterjesztéshez tartozó 2 határozati javaslatot elfogadásra javasolja a Közgyűlésnek azzal a módosítással, hogy a Jogi és Társadalmi Kapcsolatok Bizottsága vizsgálja meg a FEB által megküldött részleteket.

**Felelősök:** Lendvai Ferenc, a bizottság elnöke

Babicsné Dr. Tőke Erzsébet, a Jogi, Képviselői és Hatósági Osztály vezetője

 Lakézi Gábor, a Városüzemeltetési Osztály vezetője

 dr. Bencsics Enikő, az Egészségügyi és Közszolgáltatási Osztály vezetője

a Savaria Turizmus Nonprofit Kft. ügyvezetője

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke

**Határidő:** 2015. február 26. (Közgyűlés időpontja)

**21. napirend:** **Javaslat a KEOP-2014-4.10.0/N /14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat megvalósításával kapcsolatos döntések meghozatalára**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**45/2015.( II.23.) sz. GVB határozat**

Szombathely Megyei Jogú Város Gazdasági és Városstratégiai Bizottsága a „Javaslat a KEOP-2014-4.10.0/N/14-2014-0377 azonosítószámú Fotovoltaikus rendszerek kialakítása Szombathely Város intézményein című pályázat megvalósításával kapcsolatos döntések meghozatalára”című előterjesztést megtárgyalta, és a következő döntéseket hozta:

1. Szombathely Megyei Jogú Város Gazdasági és Városstratégiai Bizottsága felkéri a Polgármestert, hogy a KEOP-2014-4.10.0/N/14-2014-0377 azonosítószámú „Fotovoltaikus rendszerek kialakítása Szombathely Város intézményein” című pályázat szerinti kötelezően megvalósítandó műszaki tartalom megvalósításához szükséges bruttó 6 millió Ft önkormányzati önerőt a „2014-2020 évekre szóló projektek előkészítése” soron lévő maradvány összeg terhére biztosítsa.
2. Szombathely Megyei Jogú Város Gazdasági és Városstratégiai Bizottsága felhatalmazza a polgármestert a Támogatói Okirat kibocsátásához szükséges dokumentumok aláírására.

**Felelősök:** Szakály Szabolcs osztályvezető, Városfejlesztési és Projekt Kabinet

a 2. pont esetében: Stéger Gábor, a Közgazdasági és Adó Osztály Osztály vezetője

**Határidő:** 1. és 2. pont esetében azonnal

**22. napirend:** **Javaslat a Szombathely Városi Vásárcsarnok Szervezeti és Működési Szabályzatának jóváhagyására**

Dr. Ipkovich György: Elmondta, hogy pontosan kell rögzíteni a Vásárcsarnok kiterjedését, feladatkörét, mert előfordulhat, hogy viták lehetnek, hogy mi tartozik a piachoz, mi nem, már csak a nyitvatartási rendelet miatt is. Javasolja, a „Vásárcsarnok” elnevezést „Piac” elnevezésre módosítani.

Dr. Károlyi Ákos: Elmondta, hogy ennek a kérdésnek az eldöntése az ellenőrzést végző hatóság hatáskörébe tartozik. Álláspontja szerint nem pusztán a névből következik, hogy Szombathelyen mi jelenti a piacot, ettől függetlenül jogi akadálya egy ilyen fajta módosításnak nincsen.

Szalai Bálint: A bankautomatára vonatkozó korábbi javaslat kapcsán megkérdezte, hogy folyamatban van-e, megoldható-e.

Tóth Imre: Tájékoztatott, hogy az OTP Vas megyei igazgatójának írt egy levelet, hogy vizsgálja felül az automata elhelyezésének lehetőségét – erre várja a választ.

Rettegi Attila: Javasolta, hogy kerüljön megvizsgálásra, hogy indokolt-e a „Vásárcsarnok” elnevezést „Piac” elnevezésre módosítani.

Lendvai Ferenc: Tájékoztatott, hogy az állásfoglalás-kérés folyamatban van, a következő bizottsági ülésre megérkezik a válasz, akkor ott előterjesztés lenne ez.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A módosító indítványt a bizottság – 13 igen szavazattal, 4 tartózkodással, ellenszavazat nélkül – elfogadta.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**46/2015.( II.23.) sz. GVB határozat**

1. A Gazdasági és Városstratégiai Bizottság a „Javaslat a Szombathely Városi Vásárcsarnok Szervezeti és Működési Szabályzatának jóváhagyására” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (1) bekezdés 27. pontja alapján azt az előterjesztés melléklete szerinti tartalommal a polgármesternek jóváhagyásra javasolja.
2. A bizottság felkéri a Jogi, Képviselői és Hatósági Osztály vezetőjét, hogy a

következő bizottsági ülésre vizsgálja meg, hogy indokolt-e a „Vásárcsarnok” elnevezést „Piac” elnevezésre módosítani.

Felelős: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

Babicsné Dr. Tőke Erzsébet, a Jogi, Képviselői és Hatósági Osztály vezetője/

Határidő: azonnal

1. pont esetében: 2015. márciusi Bizottsági ülés

**23. napirend:** **Tájékoztató a kiskereskedelmi szektorban történő vasárnapi munkavégzés tilalmáról, különös tekintettel a szombathelyi piac vasárnapi nyitva tartására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**47/2015.( II.23.) sz. GVB határozat**

A Gazdasági és Városstratégiai Bizottság a kiskereskedelmi szektorban történő munkavégzés tilalmáról, különös tekintettel a szombathelyi piac vasárnapi nyitva tartásról szóló tájékoztatót a Közgyűlés számára elfogadásra javasolja.

A bizottság javasolja a Közgyűlésnek, kérje fel a Városi Vásárcsarnok igazgatóját, hogy az épületben megüresedő üzletek hasznosítására kiírt pályázatban feltételként határozza meg az egység vasárnapi nyitva tartását.

**Felelős:** Lendvai Ferenc a bizottság elnöke

Dr. Károlyi Ákos, jegyzői feladatokat ellátó aljegyző

 Tóth Imre, a Városi Vásárcsarnok igazgatója

 (a végrehajtás előkészítéséért: Babicsné Dr. Tőke Erzsébet,

 a Jogi, Képviselői és Hatósági Osztály vezetője)

**Határidő:** azonnal, illetve folyamatos

**24. napirend:** **Javaslat városnév használat iránti kérelmekről**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**48/2015.( II.23.) sz. GVB határozat**

A Bizottság a városnév használat iránti kérelmekről szóló tájékoztatót tudomásul veszi.

Felelős: a bizottság elnöke

 (a végrehajtásért: Dr. Tőke Erzsébet, a Jogi és Képviselői Osztály vezetője)

Határidő:azonnal

**25. napirend:** **Javaslat az önkormányzat tulajdonában álló helyiségek bérbeadás útján történő hasznosítására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság egyhangúlag - 17 igen szavazattal, ellenszavazat és tartózkodás nélkül - az alábbi határozatot hozta:

**49/2015.( II.23.) sz. GVB határozat**

A Bizottság úgy határozott, hogy az 1. számú mellékletben foglalt helyiségek bérbeadás útján történő hasznosítására a polgármester az alábbiakban meghatározott feltételekkel pályázatot írjon ki:

* A fizetendő bérleti díj alsó határának megállapítása az 1. számú mellékletben foglalt bérlemények „Nettó bérleti díj (Ft/m2)” oszlopa szerint történik.
* Vendéglátó ipari egység működtetése esetén a leendő bérlő – a lakók és a helyiség környezetében élők nyugalma megóvása érdekében – a társasházakról szóló 2003. évi CXXXII. törvény alapján, a liciteljárást követő 45 napon belül, a bérleti szerződés megkötése előtt köteles beszerezni a társasház lakóinak belegyező nyilatkozatát.
* A bérbeadás időtartama határozott, 10 évig terjedő időtartamra szól.
* A helyiséget az abban folytatni kívánt tevékenység gyakorlásához szükséges módon az új bérlő a saját költségén, bérbeszámítási igény nélkül köteles kialakítani, berendezni és felszerelni, az ehhez és a tevékenysége gyakorlásához szükséges hatósági engedélyeket beszerezni. A bérlő a bérleti jogviszony megszűnésekor ráfordításainak, illetve azok időarányos részének megtérítésére nem tarthat igényt, a helyiséget rendeltetésszerű használatra alkalmas állapotban és tisztán köteles visszaadni.
* A helyiség használati jogát a pályázati tárgyaláson résztvevők közül az szerzi meg, aki a pályázati feltételeknek megfelel és a legmagasabb összegű bérleti díj megfizetésére tett ajánlatot.
* Az önkormányzat a helyiség bérleti díját minden évben megváltoztathatja. A pályázaton elnyert helyiség bére a bérleti szerződés megkötését követő egy éven belül nem változtatható meg. A bérlő az inflációnál nem magasabb mértékű bérleti díjemelés ellen nem emelhet kifogást.
* A helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására a bérlő a bérleti szerződés megkötésekor köteles 3 (három) havi bérleti díjnak megfelelő összegű óvadékot a SZOVA Zrt., mint az ingatlan kezelője részére megfizetni.

**Felelős:** Dr. Puskás Tivadar polgármester

 Illés Károly alpolgármester

 dr. Károlyi Ákos jegyzői feladatokat ellátó aljegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** folyamatos

**26. napirend:** **Javaslat a szombathelyi 10305 hrsz-ú, Jáki út 37. szám alatti ingatlan megvásárlására érkezett pályázat elbírálására**

Lendvai Ferenc, a bizottság elnöke megállapította, hogy a napirendi ponthoz hozzászólás, kérdés nem volt, így szavazásra tette fel az előterjesztést.

A bizottság - 16 igen szavazattal, 1 tartózkodással, ellenszavazat nélkül - az alábbi határozatot hozta:

**50/2015.( II.23.) sz. GVB határozat**

1./ A Közgyűlés a szombathelyi 10305 hrsz.-ú, Jáki út 37. szám alatti, 2999 m2 területű ingatlan nyilvános, egyfordulós eljárásban történő értékesítésére 2015. január 9. napján kiírt felhívásra határidőben beérkezett – az 511/2014. (XII. 15.) Kgy. számú határozatban rögzítettek szerint – INTER-ALP Építőipari és Szolgáltató Kft. ajánlatát nyilvánítja nyertesnek.

2./ A Közgyűlés felhívja a Polgármestert, hogy a pályázat eredményéről az ajánlattevőt 15 napon belül írásban értesítse és az adásvételi szerződést a nyertes ajánlattevővel az értesítés kézhezvételétől számított 30 napon belül kösse meg.

Felelős: Dr. Puskás Tivadar polgármester

 Illés Károly alpolgármester

 dr. Károlyi Ákos jegyzői feladatokat ellátó aljegyző

 (A végrehajtás előkészítéséért:

Lakézi Gábor, a Városüzemeltetési Osztály vezetője)

Határidő: az ajánlattevő értesítésére: 15 nap

az adásvételi szerződés megkötésére: az értesítés nyertes ajánlattevő általi átvételétől számított 30 nap

**27. napirend:** **Tájékoztató Szombathely Megyei Jogú Város Közgyűlésének 2015. januári ülésén képviselői indítványra felmerült forgalmi rend felülvizsgálatokról**

Dr. Ipkovich György: Javasolta a Szűrcsapó utca - Bartók Béla krt - Rohonci út által határolt területen a belső utcában vizsgálják meg az egyirányúsítás lehetőségét.

Lakézi Gábor: Elmondta, hogy az egy elég problematikus hely. Amennyiben megcsinálják az egyirányúsítást; nem gondolkodhatnak mindig csak az autósok fejével. Itt bicikliznek is, ráadásul egyetlenegy baleset nem történt itt. Azon az egy helyen javasolták a megállási korlátozást egy relatív rövid szakaszon, ahol a megálló gépkocsi blokkolja a forgalmat.

Dr. Ipkovich György: Elmondta, hogy az emberek, akik őt megkeresték egyirányúsítást szeretnének, megállási tilalmat nem, mert pont az a gond, hogy kevés a parkoló.

Kopcsándi József: Megkérdezte, hogy a Paragvári utcai csomópontban tervezett korlátozás azt jelenti, hogy a Paragvári utcából nem lehet bekanyarodni balra a Bartók Béla körútra?

Lakézi Gábor: Tájékoztatott, hogy a Paragváriról nem lehet nagy ívben menni.

Kopcsándi József: Az a baj ezzel, hogy a rácsatlakozó, párhuzamos vagy merőleges utcák nagyon szűkek.

Lakézi Gábor: Elmondta, hogy azt kellett megvizsgálni, hogy mi a gyorsítás lehetősége. A gyorsítás lehetősége csak abban rejlődhet, ha valamilyen irányt korlátoznak.

Egy lehetőség lenne, ha itt egy körforgalmi csomópont megépülne, annak megfelelő anyagi kondíciókkal. Ezt azért nem írták le, mert a jelzőlámpás csomópont vizsgálata volt a feladatuk.

Kopcsándi József: Javasolja, hogy vizsgálják meg a körforgalom kialakításának lehetőségét.

Dr. Nemény András: Elmondta, hogy volt arra javaslat, hogy az egyes körzetek fejlesztési kérdéseit egyben hozzák elő. El is fogadta a Közgyűlés, hogy a márciusi Közgyűlésen beszélnek erről. Nyilván ezek közlekedési kérdések is, alapvetően fejlesztési kérdések.

Tegyenek mindent az asztal fölé, vitassák meg osztályvezető úrral, és legyen annyi tekintélye a képviselőknek, hogy tényleg nem a saját örömükre akarnak mindenféle módosításokat eszközölni, hanem ezek valós lakossági problémák.

Vannak kezelhetetlen helyzetek, az osztály, az önkormányzat és a képviselők hitele veszik el ebben.

Litkei Tamás: Elmondta, hogy ha a Rohonci úton megépül a stadion, olyan nagy hatással lesz a környezetére, hogy megéri megvizsgálni a Bartók Béla krt. – Rohonci úti kereszteződés körforgalmasítását.

Dr. Kecskés László: Hozzátette, hogy rendkívüli élénk balra kanyarodó forgalom van a Paragvári utca említett részén, azt megtiltani lehetetlen. A körforgalom biztos megoldás lenne.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A módosító indítványokat a bizottság egyhangúlag - 16 igen szavazattal, ellenszavazat és tartózkodás nélkül - elfogadta

A bizottság - 14 igen szavazattal, 2 tartózkodással, ellenszavazat nélkül - az alábbi határozatot hozta:

**51/2015.( II.23.) sz. GVB határozat**

### A Gazdasági és Városstratégiai Bizottság Szombathely Megyei Jogú Város Közgyűlésének 2015. januári ülésén képviselői indítványra felmerült forgalmi rend felülvizsgálatokról szóló tájékoztatót megtárgyalta és az alábbi döntést hozta:

1. A Bizottság a Vörösmarty Mihály utca Szelestey László utca jelzőlámpás csomópontban a gyalogos-átkelőhelyen hangjelző létesítésével egyetért. A Bizottság felkéri a Polgármestert, hogy a 2015. évi költségvetés következő módosításakor a megvalósításához szükséges 400.000,- Ft-ot az „Egyéb feladatok” előirányzat terhére biztosítson.
2. A Bizottság a Bartók Béla körút és a Rohonci út jelzőlámpás csomópontban a mellékirányok forgalmi torlódásának kezelésére vonatkozó javaslattal – az előterjesztésben foglaltak szerint – egyetért. A Bizottság felkéri a Városüzemeltetési Osztályt, hogy a forgalomtechnikai program módosításához szükséges intézkedéseket tegye meg.
3. A Bizottság a Rumi út és a 86-os út csomópontban a forgalomirányító jelzőlámpák programjának felülvizsgálatáról szóló tájékoztatással – az előterjesztésben foglaltak szerint – egyetért.
4. A Bizottság a Szent Gellért út és a Rumi út kereszteződésben a felállósávok kiosztásának felülvizsgálatáról szóló tájékoztatással – az előterjesztésben foglaltak szerint – egyetért.
5. A Bizottság a forgalomirányító jelzőlámpák rendkívüli ki- és bekapcsolását elrendelni jogosult személy kijelöléséről szóló tájékoztatással – az előterjesztésben foglaltak szerint – egyetért.
6. A Bizottság a Jókai utcában új kijelölt gyalogos átkelőhely létesítésével egyetért. A Bizottság felkéri a Polgármestert, hogy a 2015. évi költségvetés következő módosításakor a megvalósításához szükséges 1.000.000,- Ft-ot az „Egyéb feladatok” előirányzat terhére biztosítsa.

7./ A Bizottság felkéri a Városüzemeltetési Osztály vezetőjét, hogy a Paragvári utca és a Horváth Boldizsár körút csomópontban vizsgálja meg a körforgalom lehetőségét, valamint a Szűrcsapó utca - Bartók Béla krt - Rohonci út által határolt területen a belső utcában vizsgálja meg az egyirányúsítás lehetőségét.

**Felelős:** Lendvai Ferenc, a bizottság elnöke

 Lakézi Gábor, a Városüzemeltetési Osztály Vezetője

**Határidő:** 1./ 2015. évi költségvetés következő módosítása

 2./ 2015. április 30.

3-5./ folyamatos

6./ 2015. évi költségvetés következő módosítása

7./ 2015. márciusi Bizottsági ülés

**28. napirend:** **Tájékoztatás Szombathely Megyei Jogú Város területén található óvodák műszaki állapotfelméréséről**

Dr. Ipkovich György: Megkérdezte, hogy a Mesevár Óvoda kapcsán kért vizsgálatnak mi az eredménye.

Dr. Kecskés László: Tájékoztatott, hogy a beköltözés lassan több hete megtörtént, belül az óvoda nagyon jó állapotban van. Viszont a fagyoknál lement a vakolat és teleszívta magát vízzel, ez jelenleg még nem javítható. Azt a javaslatot tette, hogy ezzel meg kellene várni a nyarat, amikor ki tud száradni és akkor lenne érdemes a külső vakolatot helyre tenni.

Lendvai Ferenc, a bizottság elnöke megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 16 igen szavazattal, ellenszavazat és tartózkodás nélkül - az alábbi határozatot hozta:

**52/2015.( II.23.) sz. GVB határozat**

A Gazdasági és Városstratégiai Bizottság az előterjesztésben és annak mellékletében foglaltakat megtárgyalta, a műszaki állapotfelmérésről szóló tájékoztatót tudomásul vette.

**Felelős**: Lakézi Gábor Városüzemeltetési Osztály vezetője

 Stéger Gábor Közgazdasági és Adó Osztály vezetője

**Határidő**: folyamatos

**29. napirend:** **Javaslat a Szombathelyi Médiaközpont Nonprofit Kft. eszközbeszerzésének jóváhagyására**

Dr. Ipkovich György: Az archív felvételek kapcsán megkérdezte, hogy folyik-e a digitalizálással kapcsolatban gondolkodás.

Lendvai Ferenc: Elmondta, ő úgy tudja, hogy ez megkezdődött.

Megállapította, hogy a napirendi ponthoz további hozzászólás, kérdés nem volt, így szavazásra tette fel az előterjesztést.

A bizottság egyhangúlag - 16 igen szavazattal, ellenszavazat és tartózkodás nélkül - az alábbi határozatot hozta:

**53/2015.( II.23.) sz. GVB határozat**

**A Bizottság a Szombathelyi Médiaközpont Nonprofit Kft. Live U berendezésre vonatkozó eszközbeszerzését a társaság saját költségvetése terhére, az előterjesztésben foglalt feltételek szerint jóváhagyja.**

**Felelős:** Dr. Puskás Tivadar polgármester

 Koczka Tibor alpolgármester

 dr. Károlyi Ákos jegyzői feladatokat ellátó aljegyző

 (A végrehajtás előkészítéséért:

 Lovass Tibor, a Szombathelyi Médiaközpont Nonprofit Kft.

ügyvezetője

Lakézi Gábor, a Városüzemeltetési Osztály vezetője)

**Határidő:** azonnal

Lendvai Ferenc, a bizottság elnöke megállapította, hogy a napirendi pontok megtárgyalásra kerültek, az ülést 16:42 órakor berekesztette.

Szombathely, 2015. március 9.

 **Kopcsándi József**   **Lendvai Ferenc**

 bizottsági tag a bizottság elnöke